Anne Marit Jacobsen

**Anne Marit Jacobsen** (født 1946) er en norsk skuespiller, kjent fra teater, revyscene, fjernsyn og film. Hun spilte rollen som Hedvig i Fjernsynsteatrets oppsetning av Ibsens *[[Vildanden (TV-film)|Vildanden]]* i 1970. 

Jacobsen er utdannet ved Statens Teaterskole og debuterte på Nationaltheatret i 1969 som Rikke i *Narren og hans hertug*, skrevet av Stein Mehren. 

Hun er datter av Thorbjørn Sigurd Jacobsen (1912–67) og sanger og skuespiller Randi Heide Steen. Videre er hun niese av Kari Diesen og kusine av skuespiller Harald Heide-Steen jr. Hun har en sønn med skuespillerkollega Nils Sletta. (Se også Heide (slekt), for mer om morsslekta).

## Teater
 Hun fikk fast ansettelse ved Nationaltheatret fra 1970 og bemerket seg raskt med varsomme tolkninger av unge piker i kjente stykker som *Kong Lear*, *Kirsebærhaven* og *Spöksonaten*. 

I 1973 gjestet hun Den Nationale Scene med det som blir beskrevet som fremragende innsats i rollen som Inger i stykket *Ordet* av Kaj Munk. På Nationaltheatret markerte hun seg videre i dramatiske roller som Sonja i Tsjekhovs *[[Onkel Vanja]]* og hovedrollen i Kjetil Bang-Hansens oppsetning av Åge Rønnings *[[Kolbes reise]]* i 1986. Hun trives også i farser og komedier slik som *[[Bloody Mary]]*, Holbergs *[[Den Vægelsindede]]* og Oscar Wildes *[[Hvem er Ernest?]]*

Hun spilte teatermonologen *[[Lilli Valentin]]* i utallige forestillinger rundt om i Norge i perioden 1989–2001; opprinnelig på Nationaltheatret, men senere på turné med Riksteatret og deretter på Thalia Teater. 

På Torshovteatret har hun spilt ulike roller som Fru Linde i *[[Et dukkehjem]]*, tittelrollen i Shakespeares *[[Johan uten land]]* og Rosa i Dario Fos *[[Pomp og prakt]]*. Særlig hadde hun suksess med Willy Russels *[[En kvinnes monolog]]* og *[[Lilli Valentin]]* fra 1989. Sistnevnte ble spilt over 300 ganger for mer enn 100&nbsp;000 publikummere over en tidsperiode på 15 år. http://www.akershusteater.no/annemarit.html.

I 2006 spilte hun igjen en Ibsenrolle, da hun var Fru Alving i *[[Gengangere]]*. Høsten 2007 spilte hun Nille i Holbergs *[[Erasmus Montanus]]*.

I 2023 spilte hun hushjelpen Anne Marie på Christiania Teater i oppsetningen Et Dukkehjem Del 2. Høsten 2025 la hun ut på turné med sitt one-woman-show *Alle fugler*, som ble presentert som «en kortversjon av [Jacobsens] lange karriere på godt og litt vondt». 

## Revy
Jacobsen er en høyt anerkjent revyskuespiller og har deltatt i en mengde revyer siden 1980-tallet. I revyene får hun ofte brukt sitt imitasjonstalent. Særlig kjent er hennes presise parodier av Gro Harlem Brundtland.

## Fjernsyn
Anne Marit Jacobsen ble kjent for et større publikum da hun spilte en følsom og sårbar Hedvig i Ibsens *[[Vildanden (TV-film)|Vildanden]]* som ble sendt i Fjernsynsteatret i 1970. NRKs prisbelønte Montreux-bidrag *[[Hilde på TV?]]* i 1986 var bygd rundt hennes mangfoldige talent som sanger og entertainer. Fra 1990-tallet husker mange henne i rollen som Anna Nedrebø i den populære serien *[[Vestavind (TV)|Vestavind]]* fra 1995. I 2006 deltok hun i to populære serier; *[[Sejer - Svarte sekunder]]* og ’’Etaten’’. 

### Roller innen fjernsyn
* 2025: ''Kongen Befaler'' – seg selv
* 2022: *[[Pørni]]* – Elisabeth, 6 episoder
* 2020: *[[Stjernestøv (TV-serie)|Stjernestøv]]* – Ingeborg
* 2015: *[[Frikjent]]* – Mai-Britt Nilsen
* 2011: *[[Vaffelhjarte]]* – Tante Farmor
* 2008: *Honningfellen* – Vera Matsson
* 2008: *[[Hvaler (dramaserie)|Hvaler]]* – Hilde Henningsen
* 2007: *Kutoppen* (animasjon) – Chickolina
* 2006: *[[Etaten]]* – Liv
* 2006: *[[Sejer - Svarte sekunder]]* – Emils mor (mini-serie)
* 2004: *[[Skolen]]* – Frida
* 2001: *[[Himmelen kan vente (Fleksnes)|Himmelen kan vente]]* (Fleksnes) – Nabo
* 1994: *[[Vestavind (TV)|Vestavind]]* – Anna Nedrebø 
* 1994: *[[Brødrene Dal og legenden om Atlant-Is]]* – Mor 
* 1993: *[[Fortuna (TV-serie)|Fortuna]]* (mini-serie) – Madam Blomgren
* 1986: *[[Peer Gynt]]* – 1. seterjente (Fjernsynsteatret)
* 1986: *[[Fra en hunds dagbok]]* (sendt på NRK 1990) – Greti, Magda, Dina (stemme)
* 1983: *[[Teskjekjerringa (TV-serie)|Teskjekjerringa]]* – (stemme)
* 1980: *[[Slim sala bim]]* – Hildur
* 1980: *[[Den som henger i en tråd (TV-serie)]]* – Rakel Iversen (Fjernsynsteatret)
* 1974: *[[Når hver tar sin]]* (Fleksnes) – En date 
* 1970: *[[Vildanden (TV-film)|Vildanden]]*  – Hedvig (Fjernsynsteatret)

## Filmografi
* 2023: *[[Dancing Queen (film)|Dancing Queen]]* – mormor
* 2022: *[[Titina]]* – Betty
* 2021: *[[Tre nøtter til Askepott (2021)|Tre nøtter til Askepott]]* – Rosa
* 2020: *[[Gledelig jul]]* – Annemor
* 2019: *[[Barn (film)|Barn]]* – Torunn
* 2018: *[[Norske byggeklosser (2018)|Norske Byggeklosser]]* – Oddveig Berge
* 2011: *[[Kong Curling]]* – Jill
* 2007: *[[Andre omgang]]* – Karen
* 2007: *Hangman* (kortfilm) – Lærer
* 2006: *Trøbbel* (kortfilm) – Moren
* 2005: *[[Thomas Hylland Eriksen|Thomas Hylland Eriksen og historien om origamijenta]]* – Spådamen
* 2000: *De 7 dødssyndene*
* 2000: *Fråtseri* (kortfilm)
* 1999: *[[Evas øye]]* – Sosialarbeider
* 1999: *[[Olsenbandens siste stikk]]* – Sykepleieren Agnes
* 1998: *[[Ole Aleksander Filibom-bom-bom (film)|Ole Aleksander Filibom-bom-bom]]* – Tante Petra
* 1998: *[[Weekend (1998)|Weekend]]* – Grace
* 1995: *[[Hører du ikke hva jeg sier!]]* – Oscars hustru
* 1992: *[[Det perfekte mord]]*  – Klara
* 1991: *[[Kvitebjørn Kong Valemon]]*  – Stemmen til ?
* 1991: *Morgenkåpedyret* (lydbok, NRK) 
* 1990: *[[Smykketyven]]* – Fru Sørensen, taxisjåfør
* 1990: *[[Herman (film)|Herman]]*  – Sykepleier
* 1989: *[[Viva Villaveien!]]* – Parkeringsvakten
* 1986: *[[Nattseilere]]* – Alvhilde
* 1986: *[[Hard asfalt]]* – Dagmamma
* 1985: *[[Brennende blomster]]* – Mor
* 1980: *[[Nedtur]]* – Jente i studio #2
* 1976: *[[Reisen til Julestjernen (film)|Reisen til Julestjernen]]* – Petrine
* 1972: *[[Marikens bryllup]]* – Mariken
* 1971: *[[Voldtekt (film)|Voldtekt]]*
* 1970: *[[Balladen om mestertyven Ole Høiland]]* – Gunvor, Oles søster
* 1965: *[[4x4 (film)|4x4]]* – Pike med hvit ball

## Priser og utmerkelser
* 1997: Per Aabels ærespris
* 2003: Komiprisen 2003 i klassen beste kvinnelige artist, revy og komedie for sin rolle som lady Bracknell i *Hvem er Ernest?*
* 2003: Aase Byes legat
* 2004: Oslo bys kunstnerpris
* 2005: Grenseløs kommunikasjon (utdeles av Telenor) 
* 2006: Gammleng-prisen i klassen scenisk virksomhet, teater
* 2006: Gullruten 2006 i klassen beste kvinnelige skuespiller for *[[Sejer - svarte sekunder]]*
* 2016: Amandakomiteens ærespris for sin mangeårige karriere på scene, film og TV.
* 2017: Kommandør av St. Olavs Orden for «sin fremragende innsats som skuespiller».

## Referanser


## Eksterne lenker
* 
* Person medvirket i oppsetninger ved Nationaltheatret